A BIZOTTSÁG 1777/2004/EK RENDELETE
(2004. október 14.)
a marha- és borjúhús piacának közös szervezéséről szóló, 1254/1999/EK tanácsi rendeletnek a jövedelemtámogatási rendszerek tekintetében történő alkalmazására vonatkozó részletes szabályok megállapításáról szóló, 2342/1999/EK rendelet Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia csatlakozása okán történő kiigazításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia csatlakozási szerződésére,
tekintettel Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia csatlakozási okmányára, és különösen annak 57. cikke (2) bekezdésére,
mivel:
(1)
Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia (a továbbiakban az „új tagállamok”) csatlakozása miatt a 2342/1999/EK bizottsági rendelet (1) több helyen kiigazításra szorul.
(2)
A 2342/1999/EK rendelet 6. cikkének (2) bekezdése úgy rendelkezik, hogy a tagállamoknak bizonyos határidőn belül értesíteniük kell a Bizottságot abbéli döntésükről, hogy újabb régiókat vezetnek be, vagy módosítják a területükön már meglévő régiók felosztását. Az új tagállamok által tett e tájékoztatásról szóló értesítés határidejét a 2004-es évre rögzíteni kell.
(3)
A 2342/1999/EK rendelet 7. cikkének (1) bekezdése úgy rendelkezik, hogy amennyiben a tagállamok úgy döntenek, hogy megváltoztatják a birtokonként és korcsoportonként érvényes 90-es marhalétszámot, vagy eltérnek attól, a Bizottságot erről bizonyos határidőn belül értesíteniük kell. A fenti határidőt megelőzően a tagállamok arról a birtokonkénti legkisebb állatlétszámról is értesítik a Bizottságot, amely alatt a részarányos csökkentés elvét nem lehet alkalmazni. Az új tagállamok által tett e tájékoztatásról szóló értesítés határidejét a 2004-es évre rögzíteni kell.
(4)
A 2342/1999/EK rendelet 10. cikke úgy rendelkezik, hogy a tagállamoknak bizonyos határidőn belül értesíteniük kell a Bizottságot arról a döntésükről, hogy alkalmazzák-e a fenti rendelet I. fejezetének 2. szakaszában hivatkozott rendszert. Az új tagállamok által tett ezen értesítés határidejét a 2004-es évre rögzíteni kell.
(5)
A 2342/1999/EK rendelet 11. cikkének első bekezdése úgy rendelkezik, hogy a Bizottság eldönti, hogy a szezonalitást csökkentő támogatást mely tagállamokban ítélhetik meg a következő naptári évben. Figyelembe kell venni annak lehetőségét, hogy az új tagállamok megfelelnek-e a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendelet (2) 5. cikkének (3) bekezdésében foglaltak alkalmazása feltételeinek. A 2342/1999/EK rendelet 11. cikkének második bekezdése úgy rendelkezik, hogy a tagállamok bizonyos határidőn belül tájékoztatják a Bizottságot abbéli arról a döntésükről, hogy alkalmazni kívánják az 1254/1999/EK rendelet 5. cikkének (3) bekezdését. Az új tagállamok által tett e tájékoztatásról szóló értesítés határidejét a 2004-es évre rögzíteni kell.
(6)
A 2342/1999/EK rendelet 15. cikkének (1) bekezdése úgy rendelkezik, hogy amennyiben a tagállamok úgy döntenek, hogy megváltoztatják az 1254/1999/EK rendelet 6. cikke (2) bekezdésének b) pontjában hivatkozott legnagyobb egyéni referenciamennyiséget, illetve eltérnek attól, a Bizottságot erről egy bizonyos határidőn belül értesíteniük kell. Az új tagállamok által tett e tájékoztatásról szóló értesítés határidejét a 2004-es évre rögzíteni kell.
(7)
A 2342/1999/EK rendelet 21. cikkének (1) és (2) bekezdése úgy rendelkezik, hogy a tagállamoknak tájékoztatni kell a Bizottságot az anyatehénre vonatkozó támogatás keretében lefektetett számos információról. Az új tagállamok által tett e tájékoztatásról szóló értesítés határidejét a 2004-es évre rögzíteni kell.
(8)
A 2342/1999/EK rendelet 29. cikke (1) bekezdésének első albekezdése úgy rendelkezik, hogy a Bizottság eldönti, mely tagállamok felelnek meg az 1254/1999/EK rendelet 10. cikke (1) bekezdésében meghatározott feltételeknek. Figyelembe kell venni annak lehetőségét, hogy az új tagállamok megfelelnek a fenti feltételeknek. A 2342/1999/EK rendelet 29. cikke (1) bekezdésének második albekezdése úgy rendelkezik, hogy a tagállamoknak bizonyos határidőn belül tájékoztatniuk kell a Bizottságot abbéli döntésükről, hogy alkalmazni kívánják-e vagy nem az 1254/1999/EK rendelet 10. cikkében megállapított rendszert. Meg kell állapítani egy határidőt az ezen információ új tagállamok általi közlésére.
(9)
A 2342/1999/EK rendelet 29. cikk (2) bekezdésének második albekezdése úgy rendelkezik, hogy a tagállamoknak bizonyos határidőn belül tájékoztatniuk kell a Bizottságot az elfogadott feltételekről. Az új tagállamok által tett e tájékoztatásról szóló értesítés határidejét a 2004-es évre rögzíteni kell.
(10)
A 2342/1999/EK rendelet 32. cikke (5) bekezdése úgy rendelkezik, hogy a tagállamoknak bizonyos határidőn belül értesíteniük kell a Bizottságot az 1254/1999/EK rendelet 13. cikke (3) bekezdésének c) pontja értelmében használt „legelő” meghatározásáról. Meg kell állapítani egy határidőt az ezen információ új tagállamok általi közlésére.
(11)
A 2342/1999/EK rendelet 32. cikke (6) bekezdése úgy rendelkezik, hogy a Bizottság eldönti, mely tagállamok felelnek meg az 1254/1999/EK rendelet 13. cikkének (4) bekezdésében meghatározott feltételeknek. Figyelembe kell venni annak lehetőségét, hogy az új tagállamok megfelelnek a fenti feltételeknek.
(12)
A 2342/1999/EK rendelet 32. cikkének (7) bekezdése úgy rendelkezik, hogy azoknak a termelőknek, akik jogosulttá kívánnak válni a (6) bekezdés szerinti extenzifikációs kifizetésre, a kérelem beadásának napjától számított legalább hat egymást követő hónapon keresztül vállalnia kell bizonyos számú tejelő tehén tartását. Az új tagállamokban a hat hónapos birtokon tartási időszaknál figyelembe kell venni a csatlakozás időpontját.
(13)
A 2342/1999/EK rendelet 32. cikkének (9) bekezdése úgy rendelkezik, hogy a tagállamoknak bizonyos határidőn belül értesíteniük kell a Bizottságot arról a döntésükről, hogy az 1254/1999/EK rendelet 13. cikke (2) bekezdésének második albekezdése alapján biztosított lehetőséggel élnek vagy attól elállnak. Az új tagállamok által tett e tájékoztatásról szóló értesítés határidejét a 2004-es évre rögzíteni kell.
(14)
A 2342/1999/EK rendelet 35. cikke (2) bekezdésének harmadik albekezdése úgy rendelkezik, hogy azoknak a tagállamoknak, amelyek úgy döntenek, hogy alkalmazzák a 35. cikk (2) bekezdésében megállapított eltérést, erről a Bizottságot bizonyos határidőn belül értesíteniük kell. Meg kell állapítani egy határidőt az ezen információ új tagállamok általi közlésére.
(15)
A 2342/1999/EK rendelet 46. cikkének (1) bekezdése úgy rendelkezik, hogy a tagállamoknak egy bizonyos határidőn belül évente értesíteniük kell a Bizottságot azon állatok létszámáról, amelyekkel kapcsolatban támogatási kérelmet adtak be. Az új tagállamok által tett ezen értesítés határidejét a 2004-es évre rögzíteni kell.
(16)
A 2342/1999/EK rendelet I. melléklete tartalmazza a fenti rendelet 14. cikkében hivatkozott szarvasmarhafajták jegyzékét. A fenti melléklet figyelembe veszi az új tagállamokban már meglévő szarvasmarhafajtákat.
(17)
A 2342/1999/EK rendelet II. melléklete megállapítja a fenti rendelet 18. cikkében említett átlagos tejhozamokat. A fenti melléklet figyelembe veszi az új tagállamokban nyilvántartott átlagos tejhozamokat.
(18)
A 2342/1999/EK rendeletet ezért ennek megfelelően az új tagállamok csatlakozási okmánya hatálybalépésének napjától számítva módosítani kell,
ELFOGADTA EZT A RENDELETET:
1. cikk
A 2342/1999/EK rendelet a következőképpen módosul:
1.
A 6. cikk (2) bekezdése a következő albekezdéssel egészül ki:
„A 2004-es évre Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia kötelesek legkésőbb 2004. október 30-ig értesíteni a Bizottságot az első albekezdés értelmében hozott döntésükről.”
2.
A 7. cikk (1) bekezdése a következő albekezdéssel egészül ki:
„A 2004-es évre Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia kötelesek legkésőbb 2004. október 30-ig értesíteni a Bizottságot az első és második albekezdés értelmében hozott döntésükről.”
3.
A 10. cikk a következő albekezdéssel egészül ki:
„A 2004-es évre Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia kötelesek legkésőbb 2004. október 30-ig értesíteni a Bizottságot az első albekezdés értelmében hozott döntésükről.”
4.
A 11. cikk a következőképpen módosul:
a)
az első bekezdés után a következő bekezdés kerül:
„Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia tekintetében a Bizottság legkésőbb 2004. november 1-ig dönt arról, hogy e tagállamok közül melyikben ítélhető meg 2005-re a szezonalitást csökkentő támogatás.”;
b)
a következő bekezdéssel egészül ki:
„A 2004-es évre Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia kötelesek legkésőbb 2004. október 30-ig értesíteni a Bizottságot a harmadik albekezdés értelmében hozott döntésükről.”
5.
A 15. cikk (1) bekezdése a következő albekezdéssel egészül ki:
„A 2004-es évre Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia kötelesek legkésőbb 2004. október 30-ig értesíteni a Bizottságot az első albekezdés értelmében hozott döntésükről.”
6.
A 21. cikk a következőképpen módosul:
a)
az (1) bekezdés a következő albekezdéssel egészül ki:
„Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia tekintetében az első albekezdésben említett értesítést legkésőbb 2004. október 30-ig meg kell tenni.”;
b)
a (2) bekezdés a következő albekezdéssel egészül ki:
„Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia tekintetében az első albekezdésben említett első értesítést legkésőbb 2004. október 30-ig meg kell tenni.”
7.
A 29. cikk a következőképpen módosul:
a)
az (1) bekezdés a következőképpen módosul:
i.
a bekezdés az első albekezdés után a következő albekezdéssel egészül ki:
„Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia tekintetében a Bizottság legkésőbb 2004. december 31-ig dönt arról, hogy a fenti tagállamok melyike felel meg az 1254/1999/EK rendelet 10. cikkének (1) bekezdésében megállapított feltételeknek.”;
ii.
a következő bekezdéssel egészül ki:
„Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia kötelesek legkésőbb 2004. október 30-ig értesíteni a Bizottságot a harmadik albekezdés értelmében hozott döntésükről.”;
b)
a (2) bekezdés a következő albekezdéssel egészül ki:
„2004-es éve Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia tekintetében a második albekezdésben említett első értesítést legkésőbb 2004. október 30-ig meg kell tenni.”
8.
A 32. cikk a következőképpen módosul:
a)
az (5) bekezdés a következő albekezdéssel egészül ki:
„Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia tekintetében az első albekezdésben említett első értesítést legkésőbb 2004. október 30-ig meg kell tenni.”;
b)
a (6) bekezdés az első albekezdés után a következő albekezdéssel egészül ki:
„Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia tekintetében a Bizottság legkésőbb 2004. december 31-ig dönt arról, hogy a fenti tagállamok melyike felel meg az 1254/1999/EK rendelet 13. cikkének (4) bekezdésében megállapított feltételeknek.”;
c)
a (7) bekezdés a második albekezdés után a következő albekezdéssel egészül ki:
„Az új tagállamokban a 2004-re vonatkozó kérelmeket egy, a tagállam által meghatározott, és 2005-ben véget érő, összesen hat hónapos időszakon belül kell benyújtani.”;
d)
a (9) bekezdés a következő albekezdéssel egészül ki:
„A 2004-es évre Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia kötelesek legkésőbb 2004. október 30-ig értesíteni a Bizottságot az első albekezdés értelmében hozott döntésükről.”
9.
A 35. cikk (2) bekezdése a harmadik albekezdés után a következő albekezdéssel egészül ki:
„Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia tekintetében - amennyiben úgy döntenek, hogy e bekezdést alkalmazzák - a harmadik albekezdésben említett első értesítést legkésőbb 2004. október 30-ig meg kell tenni.”
10.
A 46. cikk (1) bekezdése a következő albekezdéssel egészül ki:
„Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia legkésőbb 2005. március 1-jéig köteles értesíteni a Bizottságot az első albekezdés a)-d) pontjaiban említett, és a 2004 májusától decemberéig tartó időszakkal kapcsolatos információkról.”
11.
Az I. melléklet helyébe e rendelet I. mellékletének szövege lép.
12.
A II. melléklet helyébe e rendelet II. mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2004. május 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 14-én.